Na temelju članka 46. Statuta Općine Kloštar Podravski („Službeni glasnik Koprivničko-križevačke županije“ broj 4/21), općinski načelnik Općine Kloštar Podravski podnosi

**I Z V J E Š Ć E**

**o izvršenju Programa javnih potreba u području djelovanja udruga**

**na području Općine Kloštar Podravski u 2023. godini**

I.

Izvješćem o izvršenju Programa javnih potreba u području djelovanja udruga na području Općine Kloštar Podravski u 2023. godini (u daljnjem tekstu: Izvješće) obuhvaćene su aktivnosti i djelatnosti udruga koje se financiraju iz Proračuna Općine Kloštar Podravski u 2023. godini.

II.

Program javnih potreba u području djelovanja udruga na području Općine Kloštar Podravski u 2023. godini (u daljnjem tekstu: Program) donesen je 07. prosinca 2022. godine te je objavljen u „Službenom glasniku Koprivničko-križevačke županije“ broj 38/22.

III.

Za javne potrebe iz članka 1. ovog Programa planirana su sredstva u Proračunu u iznosu od 53.089,12 EUR, a ostvarena su u iznosu od 65.242,03 EUR.

IV.

Ovo Izvješće stupa na snagu osmog dana od dana objave u "Službenom glasniku" Koprivničko-križevačke županije.

OPĆINSKI NAČELNIK

OPĆINE KLOŠTAR PODRAVSKI

KLASA: 402-01/24-01/12

URBROJ: 2137-16-01/01-24-01

Kloštar Podravski, 23. svibnja 2024.

OPĆINSKI NAČELNIK:

Siniša Pavlović